钦定古今图书集成/明伦汇编/闺媛典/第027卷 > 皇清 > 黄文楷妻吴氏
## 钦定古今图书集成/明伦汇编/闺媛典/第027卷 > 皇清 > 黄文楷妻吴氏

按《光泽县志》：“吴氏，邑人黄文楷妻。赋性贞洁，裳服不喜都丽。及笄适楷，楷兄文谟妻先逝，姑孀居，侄幼穉，氏事姑极孝，抚侄极慈。楷素尚侠烈，喜交游，相与投契者皆知名士，以故座客尝满。氏内主中馈，黾勉无难色。待仆妾以恕，不事鞭笞。生子二次英灿。谟与楷延师课之，一茶一饭，氏必致诚尽敬，毫无简亵，诲子” 惟以谨厚。尝诫之曰：“读书须要立品，凡家所有小说，必令焚毁，不许寓目。亲戚之子弟，寄读者，寒暑疾病，视之无二心焉。”